आरे कॉलनीत होणाऱ्या मेट्रो ३च्या कारशेडविरोधात ज्येष्ठ अभिनेत्री शबाना आझमी यांनी एल्गार पुकारला आहे. या कारशेडसाठी आरे कॉलनीतील जवळपास ३५०० झाडे तोडली जाणार आहेत. म्हणून या विरोधात आवाज उठवण्याचे आवाहनही त्यांनी केले आहे. मुख्यमंत्री देवेंद्र फडणवीस आणि मुंबई मेट्रो रेल्वे कॉर्पोरेशनच्या व्यवस्थापकीय संचालक अश्विनी भिडे यांनी आरे कॉलनीऐवजी कारशेडसाठी दुसरी जागा शोधण्याच्या मागणीसाठी आझमींनी एक मोहीमच सुरू केली आहे.

ट्विटरच्या माध्यमातून शबाना आझमी यांनी हा विरोध व्यक्त केला आहे. ‘आरे कॉलनीचे जंगल म्हणजे मुंबईची फुफ्फुसं आहेत. जर आपण आवाज उठवला नाही तर मेट्रो कारशेडसाठी या जंगलातील ३५०० झाडं तोडली जातील. मुख्यमंत्री फडणवीस आणि मुंबई मेट्रो रेल्वे कोर्पोरेशनच्या व्यवस्थापकीय संचालक अश्विनी भिडे यांना दुसरी जागा शोधण्यास सांगा. या मोहीमेत सहभागी होण्यासाठी पुढील क्रमांकावर मिस्ड कॉल द्या- ०८०३०६३०९५९,’ असे ट्विट त्यांनी केले आहे.

Aarey forest is the lung Forest for Mumbai. 3500 trees in Aarey forest will be cut to build a metro car shed if we don't RAISE OUR VOICE. Ask CM Fadnavis & Ashwini Bhide, MD of Mumbai Metro Rail Corporation to look for alternatives. MISSED CALL 08030630959.

— Azmi Shabana (@AzmiShabana) February 13, 2018